Komisjoni määrus (EMÜ) nr 1611/93,

24. juuni 1993,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EMÜ) nr 1001/93, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas nimetatud kaupade klassifitseerimist käsitlevad meetmed;

määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad ja neid eeskirju kohaldatakse ka mis tahes muu täielikult või osaliselt kaupade koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane ette näha, et järgides ühenduses jõus olevaid meetmeid, mis on seotud tekstiiltoodete topeltkontrolli süsteemidega ning eelneva ja tagasiulatuva ühenduse kontrolliga nimetatud toodete ühendusse importimisel, võib tariifiinformatsiooni saaja komisjoni määruse (EMÜ) nr 3796/90 [3] (viimati muudetud määrusega (EMÜ) nr 2674/92 [4]) artikli 6 sätete alusel tugineda veel teatava ajavahemiku jooksul liikmesriigi tolli poolt väljastatud siduvale tariifiinformatsioonile, mis on seotud kaupade klassifitseerimisega koondnomenklatuuri ning mis ei vasta käesoleva määruse sätetele, kui informatsiooni saaja on sõlminud nõukogu määruse (EMÜ) nr 1715/90 [5] artikli 14 lõike 3 teise lõigu punktiga a või b ette nähtud lepingu;

käesoleva määrusega ettenähtud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Järgides ühenduses jõus olevaid meetmeid, mis on seotud tekstiiltoodete topeltkontrolli süsteemidega ning eelneva ja tagasiulatuva ühenduse kontrolliga nimetatud toodete ühendusse importimisel, võib tariifiinformatsiooni saaja määruse (EMÜ) nr 3796/90 artikli 6 sätete alusel tugineda liikmesriigi tolli poolt väljastatud siduvale tariifiinformatsioonile, mis on seotud kaupade klassifitseerimisega koondnomenklatuuri ning mis ei vasta käesoleva määruse sätetele, veel 60 päeva jooksul, kui informatsiooni saaja on sõlminud määruse (EMÜ) nr 1715/90 artikli 14 teise lõigu punktiga a või b ettenähtud lepingu.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 24. juuni 1993

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 104, 29.4.1993, lk 28.

[3] EÜT L 365, 28.12.1990, lk 17.

[4] EÜT L 271, 16.9.1992, lk 5.

[5] EÜT L 160, 26.6.1990, lk 1.

--------------------------------------------------

LISA

Kirjeldus | Klassifikatsioon (CN-kood) | Põhjendused |

(1) | (2) | (3) |

1.Ümara mitmesugustest tekstiilkiududest pleegitatud koetrikookanga jämedalt lõigatud tükid. Nende tükkide läbimõõt on ligikaudu 65 cm ja pikkus 2,50–6 m. Need tükid, millest mõned on kortsutatud, on pakendatud pallidesse. Vastavalt koostisele | 6002910060029210600293316002939960029900 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6 ning CN-koodide 6002, 60029100, 600292, 60029210, 600293, 60029331, 60029399 ja 60029900 sõnastusega sõltuvalt koostisest. Kõnealuseid tekstiiltooteid ei saa klassifitseerida kaltsudena, sest nad ei ole kulunud, määrdunud, rebenenud, väiksemõõtmelised ega sobivad ainult kiudude saamiseks, paberi või plastide ning poleermaterjalide tootmiseks või tööstuslike puhastuslappidena kasutamiseks. |

2.Kerge kitsaste reguleeritavate õlapaeltega silmkoerõivas (85 % polüamiidi, 15 % elastomeerset lõnga), mis on ette nähtud keha katmiseks kuni jalgevaheni. Rõiva esiosa on pitsilisest silmkoekangast, jalgade ümber ja seljal on kummipael. Rõiva jalgevahetükk, millel on silmkoeline puuvillvooder, kinnitatakse kolme trukiga. Rõiva ülemine osa sarnaneb rinnahoidjaga ja on toestatud tugikaartega. (Vt foto nr 525) | 62129000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 6212 ja 62129000 sõnastusega. Vt ka harmoneeritud süsteemi selgitavaid märkusi rubriigi 6212 kohta. |

+++++ TIFF +++++

|

--------------------------------------------------